Priekšlikums PADOMES LĒMUMS par nostāju, kas Eiropas Savienībai jāieņem EEZ Apvienotajā komitejāattiecībā uz grozījumu EEZ līguma 4. protokolā (Izcelsmes noteikumi) /* COM/2012/0133 final - 2012/0063 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Apvienotās komitejas lēmuma projekta mērķis ir grozīt Līguma par Eiropas Ekonomikas zonu (EEZ) 4. protokolu, it īpaši, lai i) paplašinātu kumulācijas sistēmu, iekļaujot visas tās valstis, kas piedalās Eiropas Savienības stabilizācijas un asociācijas procesā, ii) iekļautu darbību “cukuru sajaukšana ar jebkādām citām vielām” to 4. protokola 6. pantā minēto darbību sarakstā, kuras uzskatāmas par nepietiekamu apstrādi vai pārstrādi, lai izstrādājumam piešķirtu noteiktas izcelsmes izstrādājuma statusu un iii) izlabotu noteiktas kļūdas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju. Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu. 2012/0063 (NLE) Priekšlikums PADOMES LĒMUMS par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma 4. protokolā (Izcelsmes noteikumi) EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 4. punktu un 218. panta 9. punktu, ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību[1] un jo īpaši tā 1. panta 3. punktu, ņemot vērā Eiropas Komisijas priekšlikumu, tā kā: (1) Līguma 4. protokolā ir paredzēta izcelsmes kumulācija starp Eiropas Savienību un Islandi, Norvēģiju, Šveici (ieskaitot Lihtenšteinu), Fēru salām, Turciju un jebkuru valsti, kas ir dalībniece Eiropas un Vidusjūras reģiona valstu partnerattiecībās[2], kuru pamatā ir Barselonas deklarācija, kas pieņemta 1995. gada 27. un 28. novembrī Eiropas un Vidusjūras reģiona valstu konferencē. (2) Lai attīstītu tirdzniecību un veicinātu reģionālo integrāciju, vēlams paplašināt kumulācijas sistēmu, iekļaujot visas tās valstis, kas piedalās Eiropas Savienības stabilizācijas un asociācijas procesā[3]. (3) Ir lietderīgi iekļaut darbību “cukuru sajaukšana ar jebkādām citām vielām” to 4. protokola 6. pantā minēto darbību sarakstā, kuras uzskatāmas par nepietiekamu apstrādi vai pārstrādi, lai izstrādājumam piešķirtu noteiktas izcelsmes izstrādājuma statusu, IR PIEŅĒMUSI ŠO LĒMUMU. 1. pants Nostājas, kas Savienībai jāieņem EEZ Apvienotajā komitejā attiecībā uz grozījumu EEZ līguma 4. protokolā (Izcelsmes noteikumi), pamatā ir EEZ Apvienotās komitejas lēmuma projekts, kas pievienots šim lēmumam. 2. pants Šis lēmums stājas spēkā tā pieņemšanas dienā. Briselē, Padomes vārdā – priekšsēdētājs PIELIKUMS Draft EEZ APVIENOTĀS KOMITEJAS LĒMUMS, ar ko groza EEZ līguma 4. protokolu (Izcelsmes noteikumi) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu, tā kā: (1) Līguma 4. protokols tika grozīts ar EEZ Apvienotās komitejas … Lēmumu Nr. …/….[4]. (2) Līguma 4. protokolā ir paredzēta izcelsmes kumulācija starp Eiropas Savienību un Islandi, Norvēģiju, Šveici (ieskaitot Lihtenšteinu), Fēru salām, Turciju un jebkuru valsti, kas ir dalībniece Eiropas un Vidusjūras reģiona valstu partnerattiecībās[5], kuru pamatā ir Barselonas deklarācija, kas pieņemta 1995. gada 27. un 28. novembrī Eiropas un Vidusjūras reģiona valstu konferencē. (3) Lai attīstītu tirdzniecību un veicinātu reģionālo integrāciju, vēlams paplašināt kumulācijas sistēmu, iekļaujot visas tās valstis, kas piedalās Eiropas Savienības stabilizācijas un asociācijas procesā[6]. (4) Eiropas un Vidusjūras reģiona izcelsmes kumulācijas sistēma ir balstīta uz reģionālo konvenciju par Eiropas un Vidusjūras reģiona preferenciāliem izcelsmes noteikumiem, ar kuru ir saskaņots Līguma 4. protokols. (5) Reģionālā konvencija par Eiropas un Vidusjūras reģiona preferenciāliem izcelsmes noteikumiem kopumā nedrīkst radīt nelabvēlīgāku situāciju par to, kāda izveidojusies iepriekšējās attiecībās starp brīvās tirdzniecības partneriem, kas attiecas uz Eiropas vai Eiropas un Vidusjūras reģiona izcelsmes kumulācijas sistēmu. (6) Daži grozījumi ir nepieciešami, lai labotu kļūdas esošajā Līguma 4. protokola tekstā, IR PIEŅĒMUSI ŠO LĒMUMU. 1. pants Līguma 4. protokolu groza šādi. 1. Satura rādītājā atsaucē uz 32. pantu vārdus “Savstarpēja palīdzība” aizstāj ar vārdiem “Administratīvā sadarbība”. 2. Satura rādītājā tekstā zem virsraksta Kopīgās deklarācijas vārdu “Kopiena” aizstāj ar vārdkopu “Eiropas Savienība”. 3. Protokola 3. panta 1. punktā vārdu “Kopiena” aizstāj ar vārdkopu “Eiropas Savienība”. 4. Protokola 3. panta 2. punkta tekstu aizstāj ar šādu tekstu: “Neskarot 2. panta noteikumus, izstrādājumus uzskata par EEZ izcelsmes izstrādājumiem, ja šādi izstrādājumi tajā ir iegūti, pievienojot izejvielas, kuru izcelsme ir Fēru salās vai jebkurā valstī, kas ir dalībniece Eiropas un Vidusjūras reģiona valstu partnerattiecībās, kuru pamatā ir Barselonas deklarācija, kas pieņemta 1995. gada 27. un 28. novembrī Eiropas un Vidusjūras reģiona valstu konferencē, izņemot Turciju[7], vai jebkurā valstī, kas piedalās Eiropas Savienības stabilizācijas un asociācijas procesā[8], ar noteikumu, ka EEZ veiktā apstrāde vai pārstrāde pārsniedz darbības, kas minētas 6. pantā. Šādām izejvielām nav jābūt pietiekami apstrādātām vai pārstrādātām.” 5. Protokola 3. panta 5. punkta 3. apakšpunktā vārdu “Kopiena” aizstāj ar vārdkopu “Eiropas Savienība” un vārdkopu “Eiropas Kopienu Komisija” aizstāj ar vārdkopu “Eiropas Komisija”. 6. Protokola 4. panta 2. punktā vārdu “Kopiena” aizstāj ar vārdkopu “Eiropas Savienība”. 7. Protokola 5. panta 2. punktā vārdu “neizmanto” aizstāj ar vārdiem “nevajadzētu izmantot”. 8. Protokola 6. panta 1. punktā aiz m) apakšpunkta iekļauj šādu tekstu: “n) cukura sajaukšana ar jebkādām citām vielām;” Pašreizējo numerāciju no n) līdz p) maina uz o) līdz q). 9. Protokola 31. panta 1. punktā vārdu “Kopiena” aizstāj ar vārdkopu “Eiropas Savienība”. 10. Protokola 31. panta 3. punktā vārdkopu “Eiropas Kopienu Komisija” aizstāj ar vārdkopu “Eiropas Komisija”. 11. Protokola 32. panta virsrakstu aizstāj ar šādu virsrakstu: “Administratīvā sadarbība” 12. Protokola 32. panta 1. punktā vārdkopu “Eiropas Kopienu Komisija” aizstāj ar vārdkopu “Eiropas Komisija”. 13. Protokola I pielikuma 1. piezīmē vārdus “6. pants” aizstāj ar vārdiem “5. pants”. 14. Protokola I pielikuma 3.1. piezīmē vārdu “Kopiena” aizstāj ar vārdkopu “Eiropas Savienība”. 15. Protokola VI pielikuma 3. zemsvītras piezīmē vārdu “Kopiena” aizstāj ar vārdkopu “Eiropas Savienība”. 16. Kopīgās deklarācijas par tādu izcelsmes apliecinājumu atzīšanu, kas attiecībā uz Kopienas, Islandes un Norvēģijas izcelsmes izstrādājumiem izsniegti saskaņā ar 4. protokola 3. pantā minētajiem nolīgumiem, nosaukumā un pirmajā daļā vārdu “Kopiena” aizstāj ar vārdkopu “Eiropas Savienība”. 17. Kopīgās deklarācijas attiecībā uz Andoras Firstisti pirmajā daļā vārdu “Kopiena” aizstāj ar vārdkopu “Eiropas Savienība”. 18. Kopīgās deklarācijas attiecībā uz Sanmarīno Republiku pirmajā daļā vārdu “Kopiena” aizstāj ar vārdkopu “Eiropas Savienība”. 2. pants Šis lēmums stājas spēkā […], ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu*. 3. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, […] || EEZ Apvienotās komitejas vārdā – priekšsēdētājs […] || EEZ Apvienotās komitejas sekretāri […] [1] OV L 305, 30.11.1994., 6. lpp. [2] Alžīrija, Ēģipte, Izraēla, Jordānija, Libāna, Maroka, Sīrija, Tunisija, Rietumkrasts un Gazas josla. [3] Albānija, Bosnija un Hercegovina, Horvātija, bijusī Dienvidslāvijas Maķedonijas Republika, Melnkalne, Serbija, kā arī Kosova saskaņā ar ANO DP Rezolūciju 1244/99. [4] OV L ... [5] Alžīrija, Ēģipte, Izraēla, Jordānija, Libāna, Maroka, Sīrija, Tunisija, Rietumkrasts un Gazas josla. [6] Albānija, Bosnija un Hercegovina, Horvātija, bijusī Dienvidslāvijas Maķedonijas Republika, Melnkalne, Serbija, kā arī Kosova saskaņā ar ANO DP Rezolūciju 1244/99. [7] Alžīrija, Ēģipte, Izraēla, Jordānija, Libāna, Maroka, Sīrija, Tunisija, Rietumkrasts un Gazas josla. [8] Albānija, Bosnija un Hercegovina, Horvātija, bijusī Dienvidslāvijas Maķedonijas Republika, Melnkalne, Serbija, kā arī Kosova saskaņā ar ANO DP Rezolūciju 1244/99. * [Konstitucionālās prasības nav norādītas.] [Konstitucionālās prasības ir norādītas.]